
Csomagolásterv

A fiktív termék egy speciális kémiai kísérlet összetevőit és eszközeit tartalmazza. A csomagolástervhez tartozik a termék és annak működése, külső-belső felülete. A kísérlet során nátronvízüveg és ioncserélt víz 1:1 arányú keverékét tartályba öntjük, majd az oldatba különféle nehézfémek sóit szórva egy úgynevezett kémiai kertet létesíthetünk. A sók viszonylag rövid idő alatt növekedésnek indulnak, indákba és nyúlványokba rendeződnek ún. kémiai kertet létesítve. Az eredmény egy látványos kísérlet; a készlet tudományos és dekorációs célokra egyaránt felhasználható. Ennek készült arculat és csomagolásterv, a termék a „grow” elnevezést kapta. A csomagolás jegyeit hatszögletes, izometrikus formák alkotják. Az uralkodó színek: fehér, türkiz és sötétzöld. A logó egyszerű hatszögből, izometrikus térben ábrázolt kockából alakult ki. A hatszögletes forma különböző sók kristályszerkezetében is fellelhető. A színek víz- és üvegszerűsége a készlet egyik fontos elemét, az üvegtartályt jelenítik meg. A logó egyben egy szójáték ábrázolása is, mivel a kísérlet legfontosabb összetevő folyadéka a vízüveg.



